สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 23 มิถุนายน พ.ศ. 2558ดัชนีหุ้นไทยปิดที่ระดับ 1,504.06 จุด เพิ่มขึ้น 12.60 จุด มูลค่าซื้อขาย 33,046 ล้านบาท แนวโน้มสัปดาห์นี้แนวรับ 1,500 จุด แนวต้าน 1,515 จุดภายใต้เงื่อนไขปัญหา MERS ต้องไม่มีการขยายผลเชิงลบไปมากกว่านี้อีก
23 มิ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 23 มิถุนายน พ.ศ. 2558ดัชนีหุ้นไทยปิดที่ระดับ 1,504.06 จุด เพิ่มขึ้น 12.60 จุด มูลค่าซื้อขาย 33,046 ล้านบาท แนวโน้มสัปดาห์นี้แนวรับ 1,500 จุด แนวต้าน 1,515 จุดภายใต้เงื่อนไขปัญหา MERS ต้องไม่มีการขยายผลเชิงลบไปมากกว่านี้อีก
****หุ้นแม่ลูก TIPCO-TASCO ขึ้นทำเนียบ “ยอดหุ้นเก็งกำไร” ต่อเนื่องอีกสัปดาห์ ล่าสุดจูงมือปรับขึ้น ภายใต้เงื่อนไขผลประกอบการโดดเด่น โดยเฉพาะหุ้น TASCO ที่นักวิเคราะห์ปรับเพิ่มเป้าหมายราคาหุ้นใหม่ เฉลี่ยอยู่ที่ 28-30 บาท ด้วยตัวเลขผลประกอบการไตรมาส 2/58 ที่ว่ากันว่ากำไรไม่ต่ำกว่า 1,200 ล้านบาท…จึงต่อเนื่องไปถึงหุ้นแม่ TIPCO ที่จะบันทึกกำไรตามสัดส่วนการถือหุ้นกว่า 24% เรียกว่า “เล่นได้ทั้งแม่และลูก” นั่นเอง
****หุ้น  AJD ร้อนต่อเนื่องมาตั้งแต่ปลายสัปดาห์ก่อน มีข่าวเม้าท์กันทั่วห้องค้าว่าจะมีบิ๊กดีลเกิดขึ้นกับAJD เร็วๆ นี้ จริงเท็จประการใดไม่คอนเฟิร์ม..แต่ที่แน่ๆ ราคาวิ่งแรงขนาดนี้เข้าขั้น “เสียวไส้” มากขึ้นทุกที..พึงระวัง “ขาใหญ่ออกของ” ด้วยละกัน.!
****หุ้น TPCH-TSE สองหุ้นพลังงานทางเลือก ที่น่าจับจริงๆ ราคาวิ่งขึ้นพร้อมกัน แต่มีหลายคนอยากให้ฟันธงว่า 2 ตัวนี้เลือกเล่นตัวไหนดี…ตอบยากจริง “ดีเด่น” ไม่แพ้กัน แต่ถ้าคิดอะไรไม่ออกเอาเป็นว่า “TPCH ผู้บริหารหล่อ…TSE ผู้บริหารสวย” งานนี้เลือกกันเอาเองครับ
****หุ้น PHOL ร่วงกราว 4.5% หลังปลายสัปดาห์นักลงทุน “ตื่นหุ้น” เข้าไล่เก็บ PHOL กันยกใหญ่ เก็งกำไรกันว่าเมื่อ MERS มาเยือน PHOL จะได้รับผลดี เช่นเดียวกับหุ้นอาหารเสริมอย่าง APCO และ MEGA ที่ใช้สตอรี่เดียวกันเข้ามาเก็งกำไรกันยกใหญ่…สุดท้ายกลายเป็น “ติดหุ้น” ไปซะฉิบ..!!??
****หุ้น TVT เรียกว่าใครซื้อช่วงสัปดาห์ก่อน ฟันกำไรเกิน 10% จากราคาแถวๆ 2 บาท ล่าสุดปิด 2.44 บาท แหม๊…เป็นเสี่ยกันไปเลยก็ว่าได้..แต่หากดู P/E เกินกว่า 40 เท่า อาจต้องเพลาๆ การเก็งกำไรกันบ้าง ไม่งั้นมีหวังเข้าข่ายติด Cash Balance เช่นกัน
****หุ้นสื่อสาร ลุ้นกันหนักประมูล 4G จะเกิดขึ้นเมื่อไหร่กันแน่ เพราะมาถึงวันนี้เรายังไม่เห็นความคืบหน้าอะไรมากนัก หุ้น ADVANC-DTAC วิ่งกันเก้อมาหลายรอบแล้ว เอาเป็นว่าเรากลับมาดูสภาพที่แท้จริงจากผลประกอบการกันดีกว่ามั้ย..?
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 